OpenLLM-France/wikimedia huggingface dataset:
# H2: el laboratori de l'ocupació

H2: el laboratori de l'ocupació (hebreu: 2: מעבדת השליטה (סרט); anglès: H2: The Occupation Lab) és una pel·lícula documental dels directors israelians Noam Shizaf i Idit Abrahami produït el 2022. Tracta sobre el domini israelià al barri H2 d'Hebron i se centra en el carrer Al-Shuhada i els esdeveniments i processos que van tenir lloc al carrer i als voltants, com a microcosmos del desenvolupament del conflicte arabo-israelià. El documental es va projectar com a part del concurs oficial israelià a Docaviv l'any 2022 i es va emetre a Channel 8 l'any 2023. S'ha doblat al català pel canal 33.

## Referències

* ↑ «L'occupation à Hébron : un documentaire implacable et censuré», 23 avril 2023.
* ↑ «La Case du siècle. Hébron, Palestine, la fabrique de l'occupation».
* ↑ «"H2: el laboratori de l'ocupació", una presó a l'aire lliure, a "60 minuts"». CCMA, 07-12-2023. [Consulta: 9 desembre 2023].
# H2O: Just Add Water

H₂O: Just Add Water és una sèrie de televisió australiana juvenil, transmesa en més d’un centenar de països de tot el món. La sèrie va ser nominada per al premi 2007 Logia al «programa més destacat per a nens», així com el 2007 Nickelodeon Kids' Choice Award per al «millor programa de televisió» del Regne Unit.

## Argument

Na Rikki, n’Emma i na Cleo són tres noies de setze anys que viuen el seu dia a dia a les platges de la Gold Coast. Na Rikki (Cariba Heine) és una noia rebel nouvinguda, n’Emma (Claire Holt) és l'esportista del grup i la més sensata i na Cleo (Phoebe Tonkin) és de personalitat tímida i insegura.
Per culpa d’una broma, les noies es troben un dia perdudes a la mar, surant cap a la misteriosa Illa de Mako. Les tres noies decideixen explorar la misteriosa selva que cobreix l’illa i resten atrapades en una caverna a l’interior d’un antic volcà. Descobreixen un canal submarí, i decideixen nadar-hi per a cercar la sortida. En eixir a la superfície, la llum d’una lluna plena il·lumina l’aigua, creant una preciosa resplendor.
Na Rikki, n’Emma i na Cleo surten de l’illa el més de pressa que poden i tornen a la vida «normal». Tanmateix, les noies descobreixen que la seva vida no tornarà a ser normal, ja que entre 5 i 10 segons després de tocar l’aigua, es converteixen en sirenes. A més, descobreixen que tenen poders sobrenaturals. Na Rikki la pot evaporar, n’Emma pot congelar l'aigua i na Cleo la pot controlar, podent fer-ne formes, fer litres partint d’una sola gota i fins i tot moure-la per l'aire.
Les noies comptaran amb l’ajuda del seu amic Lewis, que es considera a si mateix un científic, i que les ajudarà a descobrir el secret que hi ha darrere de les seves transformacions. Ell és molt amic d’elles, però té una relació més estreta amb na Cleo.

## Vegeu també

* Mako Mermaids
# Hans Kruuk

Hans Kruuk és un ecòleg del comportament, naturalista i autor neerlandès. El 1964 va acabar el seu doctorat a la Universitat d'Oxford amb una tesi sobre el comportament de les gavines i els seus depredadors. El seu director de tesi va ser Niko Tinbergen, del qual va publicar una biografia el 2003 amb el títol Niko's Nature. La seva recerca sobre la hiena tacada (Crocuta crocuta) al Serengeti és un clàssic que va demostrar que les hienes són depredadores i no només carronyaires com es pensava. És considerat un gran expert en toixons. És professor honorari de la Universitat d'Aberdeen.

## Publicacions

Kruuk va publicar 120 obres científiques i 7 llibres:
* The spotted hyena, predation and social behavior (1972)
* The social badger (1989)
* Wild otters (1995)
* Otters, ecology, behaviour and conservation (2006)
* Hunter and hunted (2002)
* Niko’s Nature (2003)

## Referències

* ↑ «Hans Kruuk» (en anglès). Pelagic Publishing. [Consulta: 3 maig 2021].
* ↑ Kruuk, Hans. The Spotted Hyena. University of Chicago Press, 1972.
* ↑ Sinclair, Anthony R.E. Serengeti Story. Oxford University Press, 2012, p. 33.

## Bibliografia

* Clutton-Brock, J. «Hunter and Hunted: Relationships between Carnivores and People» (en anglès). Anthrozoös, 16, 1, 2003, pàg. 91–94. DOI: 10.2752/089279303786992297.
# Hans Krebs

«Hans Krebs» té aquests significats:
* Hans Adolf Krebs: (1900-1981), bioquímic, premi Nobel, descriptor del cicle de Krebs.
* Hans Krebs (general): (1898-1945), oficial militar alemany durant la Segona Guerra Mundial
* Hans Krebs (nazi): (1888-1947), membre del partit nacionalsocialista alemany
# Handley Page H.P.42

El Handley Page H.P.42 i el H.P.45 van ser uns biplans quatri-motors britànics dissenyats per Handley Page a Radlett, Hertfordshire el 1928 per tal d'acomplir unes especificacions de la línia aèria Imperial Airways . Es van construir un total de vuit unitats de H.P.42/45, quatre de cada tipus. Els tres avions supervivents van ser posats al servei de la Royal Air Force quan va esclatar la Segona Guerra Mundial. Cap el 1940, tots els avions havien estat destruïts.

## Disseny i desenvolupament

L'H.P.42 va ser dissenyat per les rutes de llarg abast Orientals i l'H.P.45 per les rutes europees. L' H.P.42 era un gran sesquiplà, completament metal·lic amb l'excepció de les cobertures de tela de les ales, la superfície de la cua i el buc posterior. La cua de l'avió era també biplana amb tres empenatges verticals. El H.P.42 portava quatre Bristol Jupiter XIF de 490 h.p. cadascun mentre que el H.P.45 utilitzava quatre motors Jupiter XFBM de 555 h.p. Tots dos portaven dos motors a l'ala superior i un a cada costat del buc de l'ala més baixa.

## Història operacional

El primer vol va ser el 14 de novembre de 1930, amb el G-AAGX més endavant anomenat Hannibal i pilotat pel cap d'esquadró Thomas Harold England. El certificat d'aeronavegabilitat va ser concedit el maig de 1931, permetent el servei comercial i el primer vol amb passatgers va ser a París l'11 de juny d'aquell mateix any. Imperial Airways volia un avió de línia que pogués aterrar i envolar-se de manera segura a baixes velocitats sobre herba o aeròdroms sense pavimentar, que eren la majoria de les pistes de l'època, el que implicava una gran superfície alar.

## Especificacions (H.P.42E)

Característiques generals
* Tripulació: 4
* Capacitat: 24
* Longitud: 28,09 m
* Envergadura: 39,62 m
* Alçada: 8,23 m
* Superfície de l'ala 278 m²
* Perfil: RAF 28
* Pes buit: 8.047 kg
* Pes màxim d'enlairament: 12.700 kg
* Motors: 4× motors radials Bristol Jupiter XIF 9-cilindres , 490 c.v. cada un
Rendiment
* Velocitat màxima: 193 km/h
* Velocitat de creuer: 161 km/h
* Abast: 805 km
* Ràtio d'ascens: 4 m/s

## Referències

* ↑ Swanborough, Gordon «H.P. 42: First of the million milers». Air International, 42, 3, 01-03-1992, pàg. 139-144.
# Handley Page Halifax

El Handley Page Halifax fou un bombarder pesant quadrimotor de la Royal Air Force durant la Segona Guerra Mundial. El Halifax va estar en servei des del 1940 fins al final de la guerra, el 1945, i va realitzar diverses missions, a part dels bombardejos. També el van utilitzar diversos esquadrons de les forces aèries canadenques, australianes, de la França Lliure i poloneses, i després de la guerra van seguir emprant-se a Egipte, França i Pakistan, que el va retirar finalment el 1961. Se'n van fabricar 6.178 unitats entre 1939 i 1945.

## Especificatcions Halifax(Mk III)

Dades de Bingham, Halifax, Second to None
Característiques generals
* Tripulació: 7 (pilot, copilot/enginyer de vol, navegador, bombarder, operador de ràdio/artiller, dos artillers)
* Longitud: 71 peus i 7 polzades
* Envergadura: 104 peus i 2 polzades
* Alçada: 20 peus i 9 polzades
* Superfície de l'ala 1.190 peus²
* Pes carregat: 54.400 lliures
* Motors: 4× motor radial Bristol Hercules XVI, 1.615 cv cada un
Rendiment
* Velocitat màxima: 282 milles per hora (454 km/h/246 nusos) a 13.500 peus (4.115 m)
* Abast: 1.860 milles combat
* Sostre de servei: 24.000 peus
* Ràtio d'ascens: 750 peus/min
* Càrrega alar: 45,7 liures/peus²
* Potència/pes: 0,12 hp/lb
Armament
* Metralladores: 8 metralladores Browning M1919 de calibre 7,7 mm (.303 British)
* Bombes: 13.000 lliures (5.897 kg) de bombes

## Referències

* ↑ Angelucci, Enzo. Combat aircraft of World War II, 1988, p. 22. ISBN 0-517-64179-8.
* ↑ Bingham, Victor F. Halifax, Second to None. Airlife, 1986, p. 170. ISBN 0-906393-66-3.

## Vegeu també

* Avro Lancaster
# Harpàlice (satèl·lit)

Harpàlice (del grec Αρπαλύκη) també conegut com a Júpiter XXII és un satèl·lit natural de Júpiter. Fou descobert l'any 2000 per un equip d'astrònoms de la Universitat de Hawaii encapçalat per Scott S. Sheppard, i anomenat provisionalment S/2000 J 5.

## Característiques

Té un diàmetre de prop de 4,4 quilòmetres, i orbita al voltant de Júpiter a una distància de i 20,858 milions de quilòmetres en 623,31 dies amb una inclinació de 149° respecte de l'eclíptica (146° respecte de l'equador de Júpiter). Presenta un moviment retrògrad i una excentricitat de 0,2268.
Harpàlice pertany al Grup d'Ananké, satèl·lits irregulars i retrògrads que orbiten al voltant de Júpiter entre els 19,3 i el 22,7 milions de quilòmetres i amb una inclinació de prop de 150°.

## Denominació

El satèl·lit deu el seu nom a Harpàlice, la filla incestuosa del deu mitològic grec Climen, que segons algunes fonts era amant de Zeus (Júpiter).

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
# Hessa

Heissa o Hessa és una illa situada al municipi d'Ålesund, al comtat de Møre og Romsdal, Noruega. És l'illa més occidental del municipi i és una de les principals illes de l'illa-ciutat d'Ålesund. L'illa està situada al sud-oest de l'illa d'Aspøya, al sud de les illes de Giske i Valderøya, a l'est de l'illa de Godøya, i al nord de l'illa de Sula. La muntanya més alta és Sukkertoppen, fa 314 metres i està situada al centre de l'illa.
L'illa conté principalment barris residencials concentrats al voltant de les àrees urbanes de Sævollen, Slinningen, i Skarbøvik. L'illa té una escola de primària i una escola de secundària. L'església de Skarbøvik és l'església principal dels residents de l'illa. El Parc de l'Atlàntic està situat a Hessa.

## Referències

* ↑ Store norske leksikon. «Heissa» (en noruec). [Consulta: 2 octubre 2010].

## Enllaços externs

* L'escola de primària de Hessa Arxivat 2000-12-18 a Wayback Machine.
# Hespèrides

«Hespèrides» té aquests significats:
* Hespèrides (ciutat)
* Hespèrides (nimfes)
* Hespèrides (deessa), deessa dels núvols
* Jardí de les Hespèrides
# Hadadezer

Hadadezer ("Hadad és la meva ajuda") conegut també com a Adad-Idri o Idr (a les fonts assíries) i probablement la mateix persona esmentada als texts arameus com Bar-Hadad II i als hebreus com Ben Hadad II, fou rei arameu de Damasc o Aram; governava al temps de la batalla de Qarqar contra el rei assiri Salmanassar III el 853 aC i fou ell qui juntament amb Irhuleni d'Hamath van dirigir una coalició d'onze reis (al text es diu dotze reis, però després només se'n llisten onze) a Qarqar entre els quals el reis Acab d'Israel). Va combatre a Salmanasar sis altres vegades, de les quals dues més aliat a Irhuleni i probablement a la major part de la coalició. Aquest onze reis foren:
* Rei Ben Hadad II de Damasc, ell mateix al comandament, amb 1,200 carros, 1,200 cavallers i 20.000 soldats;
* Rei Irhuleni d'Hamath, manant 700 carros, 700 cavallers i 10.000 soldats;
* Rei Acab d'Israel, va enviar dos carros i 10.000 homes;
* La terra de Gu-a-a (s'havia identificat amb el regne de Que, però sembla que és un error de l'escrivà en comptes de Gu-bal-a-a, o sigui Biblos) que va enviar 500 soldats;
* La terra de KUR Mu-us-ra- (discutit si es tracta de Masuwari, Musri pels assiris, o Egipte) va enviar 1000 soldats;
* La terra d'Irqanata (Tell Arqa a Fenícia), va enviar 10 carros i 10.000 soldats;
* La terra d'Arvad, va enviar 200 soldats;
* La terra d'Usanata (Usannata o Unzu a Fenícia), va enviar 200 soldats;
* La terra de Shianu (Sidó), ... (xifres damnades);
* Rei Gindibu d'Aribi, va enviar 1.000 camellers;
* Rei Ba'asa, fill de Ruhubi, de la terra d'Aman (Ammon), ... (xifres damnades).
Se l'esmenta a l'estela de Tel Dan. Fou assassinat vers 842 aC per Hazael, un oficial de la cort (menys probablement un fill) que va usurpar el tron.

## Referències

* "Qarqar and Current Events", L. Lofquist Arxivat 2011-08-27 a Wayback Machine.
# Hardinsburg (Kentucky)

Hardinsburg és una població dels Estats Units a l'estat de Kentucky. Segons el cens del 2000 tenia 2.345 habitants.

## Demografia

Segons el cens del 2000, Hardinsburg tenia 2.345 habitants, 964 habitatges, i 583 famílies. La densitat de població era de 254,3 habitants/km².
Dels 964 habitatges en un 25,1% hi vivien nens de menys de 18 anys, en un 43,8% hi vivien parelles casades, en un 13,4% dones solteres, i en un 39,5% no eren unitats familiars. En el 36,8% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,3% tenia menys de 18 anys, un 10,3% entre 18 i 24, un 25,4% entre 25 i 44, un 23,6% de 45 a 60 i un 20,4% 65 anys o més.
L'edat mediana era de 40 anys. Per cada 100 dones de 18 o més anys hi havia 85 homes.
La renda mediana per habitatge era de 26.447$ i la renda mediana per família de 36.214$. Els homes tenien una renda mediana de 29.375 $ mentre que les dones 20.331$. La renda per capita de la població era de 18.307$. Entorn del 14,6% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hardinsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hardinsburg». American Fact Finder. Oficina del Cens dels Estats Units, 12-01-2010.
# Henricus Albicastro

Johann Heinrich von Weissenburg (c. 1660 - Maastrich (Països Baixos), 26 de gener de 1730), també conegut com a Giovanni Henrico Albicastro, va ser un músic i compositor aficionat de l'època barroca.

## Biografia

Albicastro provenia de Klosterneuburg, prop de Viena, o del poble de Bieswangen, prop de Pappenheim al centre de Baviera, no gaire lluny del poble de Weissenburg ("Castell blanc", per tant "Albicastro" en llatí o italià). Johann Gottfried Walther va incloure Albicastro al seu Musicalisches Lexicon (1732) sota la suposició errònia que Albicastro venia de Suïssa; en conseqüència ha estat inclòs sovint en llistes de músics suïssos.
El 1686, Albicastro es va traslladar a Leiden, als Països Baixos, on es va matricular a la Universitat de Leiden com a Musicus Academiae, però el seu nom no apareix als arxius de la universitat.
El 1696 va aparèixer una col·lecció de dotze de les seves sonates en trio, titulada Il giardino armonico sacro-profano ("El jardí harmònic sagrat-profà"), op. 3. Editat per François Barbry, va ser publicat a Bruges per François van Heurck; no sembla haver sobreviscut cap còpia dels sis últims, ni de l'opus 1 d'Albicastro o de l'opus 2 de Bruges. A Amsterdam un conjunt separat de números d'opus va ser publicat per Estienne Roger: col·leccions de sonates per a violí (Op. 2, 3, 5, 6 i 9), sonates en trio (Op. 1, 4 i 8) i concerts de corda (Op. 7) en un modisme corellià.
Durant les últimes fases de la Guerra de Successió (1701–1713), va exercir de capità de cavalleria. Va romandre actiu en aquesta posició fins al 1730, quan va morir a Maastricht. Una font esmenta que potser va morir el 1738, però això és erroni.

## Referències

* ↑ https://www.amadeusmusic.ch/attachments/BP2778_V.pdf[bare URL PDF]
* ↑ Diccionario Biográfico de los Grandes Compositores de la Música (Espasa Calpe, Madrid 1994, p. 5.
* ↑ Ritmeester Weissenburg, Regiment Baron Van Regteren, died 26 January 1730 in Maastricht; p. 247 (17 March 1730 Hendrik Carel, Graaf van Nassau, replaces the deceased Johan Hendrik Weissenburg in the Regiment Van Regteren). Resolutien van de Heeren Staaten van Holland en Westvriesland ... (1730), p. 230
* ↑ Musical Heritage review, vol. 6 (Paganiniana Publications, 1982), p. 15.

## Enllaços externs

* (anglès)
* (anglès)
# Hayneville

Hayneville és una població dels Estats Units a l'estat d'Alabama. Segons el cens del 2000 tenia 1.177 habitants.

## Demografia

Segons el cens del 2000, Hayneville tenia 1.177 habitants, 409 habitatges, i 294 famílies. La densitat de població era de 245,6 habitants/km².
Dels 409 habitatges en un 37,7% hi vivien nens de menys de 18 anys, en un 34,7% hi vivien parelles casades, en un 33,5% dones solteres, i en un 28,1% no eren unitats familiars. En el 27,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,45.
Per edats la població es repartia de la següent manera: un 32,7% tenia menys de 18 anys, un 11,8% entre 18 i 24, un 25,1% entre 25 i 44, un 17,8% de 45 a 60 i un 12,6% 65 anys o més.
L'edat mediana era de 30 anys. Per cada 100 dones hi havia 88 homes. Per cada 100 dones de 18 o més anys hi havia 81,7 homes.
La renda mediana per habitatge era de 19.554 $ i la renda mediana per família de 22.788 $. Els homes tenien una renda mediana de 22.396 $ mentre que les dones 20.417 $. La renda per capita de la població era de 9.556 $. Aproximadament el 35,2% de les famílies i el 35,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Herrín de Campos

Herrín de Campos és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 240 | 218 | 203 | 191 |
# Hers

«Hers» té aquests significats:
* Hers, minoria georgiana musulmana més coneguts com a ingilois (ingiloys)
* Malaltia de Hers
# Herschel Grynszpan

Herschel Feibel Grynszpan (28 de març del 1921 — declarat mort el 1960), va ser un alemany d'origen polonès conegut per haver comès l'assassinat d'Ernst von Rath, secretari de l'ambaixada alemanya a París i membre del partit nazi el 7 de novembre de 1938. Aquest assassinat va ser utilitzat de pretext pels líders nazis per a desencadenar la Nit dels vidres trencats

## Infància

Herschel Grynszpan va néixer a Hannover (Alemanya), el 28 de març de 1921. Els seus pares, Sendel i Rivka Grynszpan, eren jueus polonesos que havien emigrat de Polònia el 1911 i s'havien instal·lat a Hannover, on Sendel va obrir una sastreria que va permetre a la família viure modestament. Després de la Primera Guerra Mundial es van convertir en ciutadans polonesos, condició que van mantenir al llarg dels anys que van passar a Alemanya. Herschel va tenir 5 germans, tot i que 2 no van superar la infància, essent ell el més petit, nascut el 28 de març de 1921. .

## Referències

* ↑ Toby Thacker Joseph Goebbels. Vida y muerte (2009) Editorial Ariel
* 1 2 Gerald Schwab. The Day the Holocaust Began: The Odyssey of Herschel Grynszpan. New York: Praeger, 1990. p. 43.
# Hideo Shinojima

Hideo Shinojima (Prefectura de Tochigi, Japó, 21 de gener de 1910 - 11 de gener de 1975), és un exfutbolista japonès.

## Selecció japonesa

Hideo Shinojima va disputar 2 partits amb la selecció japonesa.

## Enllaços externs

* Japan National Football Team Database
# Hidrolasa serina

La superfamília hidrolasa serina (en anglès: serine hydrolase) és una de les famílies més grans d'enzims conegudes, consta aproximadament de 200 enzims o l'1% dels gens en el proteoma humà. Una característica que defineix la superfamília és la presència d'una serina en un lloc actiu nucleofílic que es fa servir per a la hidròlisi de substrats bioquímics. Aquesta família inclou: Serines proteases, incloent-hi tripsina, quimotripsina, i subtilisina; lipases extracel·lulars, incloent-hi les lipases pancreàtiques, hepàtiques, gàstriques, endotèliques i lipoprotiques; lipases intracel·lulars; colinesterases; tioesterases; algunes fosofolipases; hidrolases de proteïna i glucà; algunes amidases; i algunes peptidases.

## Referències

* ↑ Simon GM, Cravatt BF «Activity-based proteomics of enzyme superfamilies: serine hydrolases as a case study». J. Biol. Chem., 285, 15, abril 2010, pàg. 11051–5. DOI: 10.1074/jbc.R109.097600. PMID: 20147750.
# Hidroheterolita

L'hidroheterolita és una varietat d'heterolita, un mineral de la classe dels òxids que pertany al grup de l'hausmannita. Va rebre el seu nom el 1928 per Charles Palache en al·lusió al seu contingut en aigua i la seva relació amb l'hetaerolita. L'any 2019 va ser desacreditada com a espècie per l'Associació Mineralògica Internacional.

## Característiques

L'hidroheterolita és un òxid de fórmula química ZnMn₂O₄·H₂O. Cristal·litza en el sistema tetragonal. Es troba en forma de fibres agrupades en masses radiades amb superfícies botrioides, també a granular massiva i en forma d'agregats que poden trobar-se incrustats en calcofanita. La seva duresa a l'escala de Mohs és 5 a 6.
Segons la classificació de Nickel-Strunz pertany a «04.BB: Òxids amb proporció Metall:Oxigen = 3:4 i similars, amb només cations de mida mitja» juntament amb els següents minerals: cromita, cocromita, coulsonita, cuprospinel·la, filipstadita, franklinita, gahnita, galaxita, hercynita, jacobsita, manganocromita, magnesiocoulsonita, magnesiocromita, magnesioferrita, magnetita, nicromita, qandilita, espinel·la, trevorita, ulvöspinel·la, vuorelainenita, zincocromita, hausmannita, hetaerolita, iwakiïta, maghemita, titanomaghemita, tegengrenita i xieïta.

## Formació i jaciments

És l'etapa posterior de la mineralització d'un dipòsit de silicat de zinc i d'òxid de zinc en marbre. Es creu que pot ser el resultat de l'alteració avançada de la franklinita. Va ser descoberta l'any 1928 a partir de material de la mina Wolftone, a Leadville (Colorado, Estats Units) i de la mina Marshall, a Ogdensburg (Nova Jersey, Estats Units). Als territoris de parla catalana ha estat descrita a la mina Linda Mariquita (El Molar, Priorat).

## Referències

* ↑ «Hydrohetaerolite» (en anglès). Mindat. [Consulta: 27 abril 2016].
* ↑ Bosi, Ferdinando; Biagioni, Cristian; Pasero, Marco «Nomenclature and classification of the spinel supergroup». European Journal of Mineralogy, 31, 1, 21-02-2019, pàg. 183–192. DOI: doi:10.1127/ejm/2019/0031-2788 [Consulta: 28 novembre 2023].
* ↑ Abella i Creus, Joan «Hidroheterolita de la mina “Linda Mariquita”, el Molar, Priorat, Tarragona». Infominer, 2-2017, 69, 2017, pàg. 18 [Consulta: 28 novembre 2023].